شه‌فه‌ق نيوز/ بانك رافده‌ين وشدارى دا هاووڵاتيه‌يل له‌باره‌ى دوياخستتن قسته‌يل مانگانه‌ ك ئه‌را سه‌ندن يه‌كه‌ى نيشته‌جێ له‌ كۆمه‌ڵگه‌ى به‌سمايه‌ قه‌رزێ كردنه‌.
له‌و باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ وت: ناوه‌يليگ بڵاو كرياگه‌ له‌وانه‌گ كه‌مته‌رخه‌من له‌ داينه‌وه‌ى قه‌رزه‌يل مانگانه‌ ك ئه‌را سه‌ندن يه‌كه‌ى نيشته‌جێ له‌ كۆمه‌ڵگه‌ى به‌سمايه‌ قه‌رزێ كردنه‌و داوايش له‌ليان كرد سه‌ردان لقه‌يل بانكه‌گه‌ بكه‌ن ئه‌را ئاگاداربون له‌ رينمايه‌يل.
جى باسه‌، به‌ياننامه‌گه‌ هه‌ميش  وت: بانكه‌گه‌ ده‌سكرده‌سه‌ له‌وه‌رگرتن رێ وشوون ياسايى ده‌رهه‌ق بڕيگ له‌ هاووڵاتيه‌يل ك كه‌مته‌رخه‌من له‌ داينه‌وه‌ى قه‌رزه‌يل و قسته‌يل مانگانه‌ دويا ئه‌خه‌ن ك په‌يوه‌سه‌ وه‌ قه‌رزه‌يل به‌سمايه‌.
